TAE เซ็น MOU เครือ “แสงฟ้า กรุ๊ป” เล็งตั้งโรงงานเอทานอล
TAE เซ็น MOU เครือ "แสงฟ้า กรุ๊ป" ศึกษาตั้งโรงงานเอทานอลกำลังการผลิต 2 แสนลิตร/วัน
23 ธ.ค. 2558

บริษัท ไทย อะโกร เอ็นเนอร์ยี่ จำกัด (มหาชน) หรือ TAE ระบุว่า บริษัทจะเข้าลงนามในบันทึกความเข้าใจ (MOU) ร่วมศึกษาโครงการก่อสร้างโรงงานผลิตเอทานอล กำลังผลิต 200,000 ลิตรต่อวัน กับบริษัท กำแพงเพชร ไบโอ เอทานอล จำกัด (KBE) ในวันพุธที่ 23 ธันวาคม 2558
ทั้งนี้ ขอบเขตของบันทึกความเข้าใจระหว่าง TAE และ KBE ดังนี้ KBE เป็นบริษัทย่อยของกลุ่มบริษัท แสงฟ้า กรุ๊ป ผู้นำในการประกอบธุรกิจอุตสาหกรรมการเกษตร อาทิ
โดยอุตสาหกรรมโรงสีข้าว ลานมันสำปะหลัง มันเส้น คลังสินค้า และโรงไฟฟ้าชีวมวล ปัจจุบันมีทุนจดทะเบียนรวมประมาณ 1,200 ล้านบาท โดย KBE ได้รับใบอนุญาตประกอบกิจการโรงงาน (รง.4) ผลิตเอทานอล มีที่ดินกว่า 500 ไร่ที่เหมะสมแก่การสร้างโรงงาน พร้อมทั้งมีคลังเก็บมันเส้นตั้งอยู่ในบริเวณใกล้เคียง ทั้งสองฝ่ายจึงร่วมมือกันเพื่อศึกษาการลงทุนในโครงการก่อสร้างโรงงานผลิตเอทานอลที่มีกำลังผลิต 200,000 ลิตรต่อวัน